《送董羽吉南归》
明代·孙承恩

兰舟渺渺发江浔，文采风流子擅今。奉节敢忘怀国念，登山偏切望云心。

高堂喜色星辰动，先垄恩光雨露深。宦邸蹉跎浑不觉，暂时分手思难任。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。